[{"text_idx": "#000000", "text": "Bergara kaleko 1995eko maiatzaren 16an lehenengo Antonio taberna ireki genuenetik, hiru kontzeptu horiek markatu dute gure ibilbide-orria: gogor lan egitea mimoz prestatutako produkturik onenak eskaintzeko, eta irribarre batekin zerbitzatzea, bisitatzen gaituena erabat pozik gera dadin. Repsol Gidak \u2014bere eguzkitxoekin\u2014, Tripadvisorrek, Macarfi gidak eta PINTXOS zerrendak nabarmendu dute gure proposamena."}, {"text_idx": "#000001", "text": "Janariak eta edariak ez ezik, zerbitzuak ere bikaina izan behar du.Bezeroak esperientziaren erdigunean egon behar du beti. Eskatu eta berehala egindako pintxo, errazio eta platerak, eta sasoiko produkturik onenen bikaintasuna lehenetsita."}, {"text_idx": "#000002", "text": "Humberto Segura eta Ramo\u0301n Elizalde: \u00abBazkideak gara, baina, batez ere, lagunak gara. Ostalaritzaren munduan ibilbide luzea egin ondoren, 1995ean proiektu propio bat kudeatzeko urratsa ematea erabaki genuen. Bergara kaleko Antonioren jatorrizko jabeak erretiroa hartu zuela jakin genuenean, hiriaren erdialdeko lokal historiko hori geure egitea erabaki genuen\u00bb."}, {"text_idx": "#000004", "text": "Ardoa da protagonista Antonion. Gure upategian Espainiako zein nazioarteko jatorri-deiturarik garrantzitsuenetako ardoen aukera zabala eta zaindua aurkituko duzu. Apardunak, zuriak, gorriak, beltzak, gozoak... Janari on batek ardorik onenekin uztartzea merezi baitu."}, {"text_idx": "#000005", "text": "Gure historiaren hasiera. Eraberritze-lan txiki bat egin ondoren, 1995eko maiatzaren 16an ireki genuen Antonio berria. Lokal historiko baten gidaritza hartu genuen bezeroari onena emateko helburuarekin, honako printzipio honi jarraikiz: \u00ablana, lana eta lana\u00bb. Ordutik, Antonio familia etengabe hazi da."}, {"text_idx": "#000006", "text": "2000. urtean berriz eraberritu genuen lokala, beheko solairuko jangela gehitu eta Zuberoa jatetxetik zetorren In\u0303igo Tello sukaldaria fitxatu genuen. 2012an, Jose\u0301 Ramo\u0301n Ezkurdiak, Urepel jatetxe ospetsuko sukaldari ohiak hartu zuen haren lekukoa. Egun, Ana Ulirekin partekatzen du sukaldearen burutza."}, {"text_idx": "#000007", "text": "2005. urteaz geroztik, San Martin merkatuko pasabideko bi ostalaritza-lokalak ere zuzentzen ditugu: SM Cafe\u0301 Bar eta Centro Cafe\u0301. Erosketak egiten ari direla atsedenaldi bat hartu nahi dutenei gozaraztea da gure lana, gosaritik hasi eta afariraino."}, {"text_idx": "#000008", "text": "2022ko Maiatzaren 30e/an irekiko dugu Antonio berria: Antonio Boulevard, leku enblematiko batean, Alde Zaharreko sarreran, Boulevardaren eta Kale Nagusiaren arteko izkinan. Antonioren filosofiari leial, proposamen berri bat eskainiko dugu, Bergara 3 kaleko Antonioren klasikoak eta plater berriak biltzen dituen karta batekin. Barra, jangela eta terraza pribilegiatu bat izango dituzue zain."}, {"text_idx": "#000009", "text": "Realarekin dugun lotura aspaldikoa da. Koloreak barren-barrenean sentitzen ditugu, eta gure bezero guztiekin partekatzen ditugu pozak (gehientsuenak) eta eramaten ditugu etsipenak (gutxienak). Antonion interpretatu zen lehen aldiz Realaren \u00abTxuri-urdin\u00bb ereserkia, haren konpositore Ricardo Sabadieren eskutik. Lehen, establezimenduan bertan saltzen ziren partidetarako sarrerak ere. Esperientzia horren lekuko, oraindik ikusgai dago lokalean sarreren salmenta iragartzen duen kartela. Antonio bazkideen eta zaleen bilgunea da, eta zuzendariak eta jokalariak ere maiz joaten dira bertara."}, {"text_idx": "#000011", "text": "Hiriaren erdigunean estrategikoki kokatutako bi lokal ditugu, baita bezero-sorta leial bezain anitza ere. Bulegoetako eta gertuko establezimenduetako langileak, erdigunera erosketak egitera etortzen diren pertsonak, inguruko bizilagunak, turistak... Den-denak ongietorriak dira Antoniora, eta gure helburua haiek etxean bezala sentiaraztea da."}]